LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO

2020 M. GRUODŽIO 10 D. ĮSAKYMO NR. A1-1256 „DĖL NEDISKRIMINAVIMO SKATINIMO 2021–2023 METŲ VEIKSMŲ PLANO PATVIRTINIMO“ PAKEITIMO

2021 m. gruodžio 29 d. Nr. A1-977

Vilnius

P a k e i č i u Nediskriminavimo skatinimo 2021–2023 metų veiksmų planą, patvirtintą Lietuvos Respublikos socialinės apsaugos ir darbo ministro 2020 m. gruodžio 10 d. įsakymu Nr. A1‑1256 „Dėl Nediskriminavimo skatinimo 2021–2023 metų veiksmų plano patvirtinimo“:

1.	Pakeičiu IV skyriaus lentelės 2.3 papunktį ir jį išdėstau taip:

„2.3.	Priemonė – rengti jaunimui, su jaunimu dirbantiems asmenims, savivaldybių administracijų atstovams mokymus nediskriminavimo skatinimo, pagarbos žmogui ugdymo, lygių galimybių, moterų ir vyrų lygybės politikų įgyvendinimo, apsaugos nuo smurto artimoje aplinkoje politikų formavimo ir įgyvendinimo klausimais	15	15	15	Jaunimo reikalų departamentas, Socialinės apsaugos ir darbo ministerija
Priemonės veiklos: regionuose organizuojami jaunimo, su jaunimu dirbančių asmenų ir savivaldybių administracijų darbuotojų mokymai, kurių tikslas – stiprinti lygių galimybių, moterų ir vyrų lygybės, apsaugos nuo smurto artimoje aplinkoje politikų formavimo ir įgyvendinimo procesus, padėti jaunimui, su jaunimu dirbantiems asmenims ir savivaldybių administracijų darbuotojams įvaldyti ir lavinti nediskriminacinio ir pagarbaus bendravimo būdus, ugdyti supratingą elgesį, atvirą požiūrį į žmones, gebėjimą atpažinti savyje stereotipus ir išankstines nuostatas, kurios lemia santykį su kitais žmonėmis, pagal tai keisti savo elgesį ir bendravimą su aplinkiniais; atpažinti patyčių užuomazgas ir įgalinti aktyviai veikti, siekiant minimizuoti jų atsiradimo galimybes, o jau esant patyčioms – adekvačiai reaguoti, kovoti su jų priežastimis savo gyvenamojoje, mokymosi ar darbo aplinkoje; mokymų metu pateikiama teorinė medžiaga ir interaktyviai mokoma praktinių įgūdžių“.

2.	Papildau IV skyriaus lentelę 2.7 papunkčiu ir jį išdėstau taip:

„2.7.	Priemonė – remti lyčių lygybės iniciatyvų, skatinančių nestereotipinį požiūrį į moteris ir vyrus, sklaidą ir įtvirtinimą visuomenėje	0	5	0	Socialinės apsaugos ir darbo ministerija
Priemonės veiklos: organizuojamos veiklos, kurių paskirtis – skatinti lytimi pagrįstų stereotipų visuomenėje mažėjimą ir lygių galimybių visiems užtikrinimą“.

3.	Papildau IV skyriaus lentelę 2.8 papunkčiu ir jį išdėstau taip:

„2.8.	Priemonė – konkurso būdu finansuoti nevyriausybinių organizacijų, dirbančių lygių galimybių srityje, projektus	0	50	50	Socialinės apsaugos ir darbo ministerija
Priemonės veiklos: finansuojami konkurso būdu atrinkti nevyriausybinių organizacijų projektai, kurių tikslas – skatinti lygias galimybes ir nediskriminavimą“.

4. Pakeičiu IV skyriaus lentelės 4.2 papunktį ir jį išdėstau taip:

„4.2.	Priemonė – atlikti tyrimus lygių galimybių politikos srityje	10	28	28	Socialinės apsaugos ir darbo ministerija
Priemonės veiklos: atliekami tyrimai, siekiant įvertinti teisinę bazę, priemones, kurios padėtų mažinti diskriminacijos paplitimą visuomenėje, įvertinti tam tikrų socialinių grupių padėtį, įvertinti ir tobulinti savivaldybių administracijų darbą lygių galimybių, moterų ir vyrų lygybės bei apsaugos nuo smurto artimoje aplinkoje ir pagalbos nukentėjusiesiems nuo jo politikos srityse“.

5. Papildau IV skyriaus lentelę 5.3 papunkčiu ir jį išdėstau taip:

„5.3.	Priemonė – įgyvendinti veiklas, padėsiančias stiprinti nevyriausybines organizacijas, teikiančias kompleksinę pagalbą vyrams, išgyvenantiems emocines ir (ar) psichologines krizes	0	25	0	Socialinės apsaugos ir darbo ministerija
Priemonės veiklos: organizuojami kompetencijų tobulinimo mokymai ir mokomieji vizitai, diskusijos ir renginiai, kurių paskirtis – keistis gerosios praktikos pavyzdžiais ir užmegzti ryšių su užsienio kolegomis pagalbos vyrams, išgyvenantiems emocines ir (ar) psichologines krizes, srityje“.

6. Papildau IV skyriaus lentelę 5.4 papunkčiu ir jį išdėstau taip:

„5.4.	Priemonė – įgyvendinti veiklas, padėsiančias užtikrinti tolygų lygių galimybių, moterų ir vyrų lygybės, apsaugos nuo smurto artimoje aplinkoje politikų formavimą ir įgyvendinimą vietos lygmeniu	0	28	0	Socialinės apsaugos ir darbo ministerija
Priemonės veiklos: organizuojami mokymai ir mokomieji vizitai, skirti kompetencijoms tobulinti lygių galimybių, moterų ir vyrų lygybės, apsaugos nuo smurto artimoje aplinkoje politikų srityse“.

7. Papildau IV skyriaus lentelę 5.5 papunkčiu ir jį išdėstau taip:

„5.5.	Priemonė – įgyvendinti veiklas, padėsiančias užtikrinti smurto artimoje aplinkoje prevenciją, apsaugos nuo smurto artimoje aplinkoje politikos formavimą ir įgyvendinimą vietos ir tarptautiniu lygmeniu	0	2	0	Socialinės apsaugos ir darbo ministerija
Priemonės veiklos: organizuojami mokymai ir mokomieji vizitai, skirti pasidalinti gerosiomis praktikomis ir rekomendacijomis, kompetencijoms tobulinti apsaugos nuo smurto artimoje aplinkoje politikos srityje“.

8. Pakeičiu IV skyriaus lentelės 6 punktą ir jį išdėstau taip:

„6.	Iš viso Lietuvos Respublikos valstybės biudžeto lėšų, iš jų:	201	311	251“.

9. Papildau V skyriaus lentelę 2.7 papunkčiu ir jį išdėstau taip:

„2.7.	Suorganizuotų veiklų skaičius	0	1	0	Socialinės apsaugos ir darbo ministerija“.

10. Papildau V skyriaus lentelę 2.8 papunkčiu ir jį išdėstau taip:

„2.8.	Nevyriausybinių organizacijų projektų, kuriems skirtas finansavimas, skaičius	0	2	2	Socialinės apsaugos ir darbo ministerija“.

11. Papildau V skyriaus lentelę 5.3 papunkčiu ir jį išdėstau taip:

„5.3.	Veiklose dalyvavusių asmenų skaičius	0	20	0	Socialinės apsaugos ir darbo ministerija“.

12. Papildau V skyriaus lentelę 5.4 papunkčiu ir jį išdėstau taip:

„5.4.	Veiklose dalyvavusių asmenų skaičius	0	15	0	Socialinės apsaugos ir darbo ministerija“.

13. Papildau V skyriaus lentelę 5.5 papunkčiu ir jį išdėstau taip:

„5.5.	Veiklose dalyvavusių asmenų skaičius	0	100	0	Socialinės apsaugos ir darbo ministerija“.

Sveikatos apsaugos ministras,

pavaduojantis socialinės apsaugos ir darbo ministrą	Arūnas Dulkys